Ионова Алина Ионовна

МБДОУ «Детский сад компенсирующего вида «Кустук»

**Оҕону оскуолаҕа бэлэмнээһин**

Биһиги Кустук детсаакка оскуолаҕа киирэр оҕолору бэлэмнээһиҥҥэ үлэлэһэр опыппыттан кэпсиэм. Ол курдук оскуолаҕа бэлэмнээһин өйдөбүлэ да үлэтэ олус киэҥ. Ол курдук оҕону интеллектуальнай, личностнай, социальнай уонна эмоциональнай өттүнэн бэлэм буолууларын өйдөбүллэрэ киирэллэр.

 Интеллектуальнай өттүнэн бэлэм буолууга оҕо өйүгэр оҥоһуллар процесстар (сатаан тэҥниир, араарар, сүрүнүн булар, түмүктүүр уо.д.а.), элбэҕи билэрэ-көрөрө, тылын-өһүн сайдыыта, илиитэ сурук үлэтигэр бэлэм буолуута, саҥаны билэргэ-көрөргө көхтөөҕө киирэр. Манна математикаҕа, тылы сайыннарыы, грамотаҕа уерэтии, тулалыыр эйгэни билиһиннэрии уо.д. атын дьарыктаныыларга улахан болҕомтобутун уурабыт. Биһиги детсад “От рождения до школы”, Тосхол программаларынан, математикаҕа Позина, Помораева методикатынан үлэлиибит. О5олорбутун улахан группаттан саҕалаан 10 диэри сыыппаралары көрөн билэргэ, өрө таҥнары ааҕарга, күн аайы сарсыардааҥы эрчиллии кэмигэр, физкультура дьарыктаныытыгар биир кэккэҕэ стройга туруоран ким хаһыс миэстэҕэ туралларын сахалыы, нууччалыы этиттэрэбит, маннык сыыпаралары хатылыыбыт. Геометрическай фигуралар араастарын, сабардамнаах-хапта5ай эмиэ нууччалыытын (плоскай-объемнай) диэн, тэтэрээккэ ориентировканы уҥа-хаҥас, үөһэ-аллараа, иннигэр-кэннигэр хайысхалары суруттарабыт. Нэдиэлэ күннэрин, суукка чаастарын, дьыл кэмнэрин, , араарга үөрэппиппит, билигин чаһыыны, ыйдары, 1,2,5,10 манньыаттары үөрэтэ сылдьабыт. Тэтэрээккэ сыыппаралары клетка иһигэр көтө-көтө сөпкө суруйарга, интернеттан, методикалартан талан араас толкуйдатар суоттуур сорудахтары толорторобут. Маныаха дьарыктаныы кэмигэр, соро5ор эбиэт кэнниттэн Николаева С.В, Заболоцкая А.К. таҥан оҥорбут 3 чаастаах “Ахсаан үктэллэрэ” диэн рабочай тэтэрээти туһанабыт, о5олору сорудаҕы сөпкө истэн толорорго үөрэтэбит.

Тылы сайыннарыыга, грамотаҕа уерэтиигэ дьарыктаныылар Гербова, Тосхол методикатынан туһанан үлэлиибит. Манна аһаҕас-бүтэй дорҕооннору, фишкаларынан арааран билэргэ, дорҕооҥҥо тыллары буларга, тылга ханан турарын (бастакы, ортоку, бүтэһик) арааран истэргэ үөрэтэбит. Тыллары сааһылаан эбэтэр хартыынанан этии оҥорорго. Чуумпуруу кэмигэр уус-уран айымньылартан кыра кэпсээннэри, остуоруйа ааҕан иһитиннэрэбит. Аһаҕас-бүтэй буквалары холбоон сүһүөҕү ааҕарга үөрэтэ сылдьабыт.

Оҕо илиитэ сурук үлэтигэр бэлэм буолуута эмиэ олус уустук, наадалаах хаачыстыба. Первоклассник строчкалаах тэтэрээккэ букваны кичэйэн суруйарга уонна “Сурукка бастакы хардыылар” диэн Карпова С.И рабочай тэтэрээтин туһанан сорудахтары толорторобут. Интернеттан эмиэ үлэбитигэр сөптөөх (дидактическай) үөрэтэр, толкуйдатар оонньууну хартыынатын булан бөҕө гына ламинадтаан оҕолорго иллэҥ кэмнэригэр биирдиилээн дьарыкка туттабыт. Илиилэрин, тарбахтарын былчыҥа сайдыытыгар, сурукка оҕо илиитин бэлэмнииргэ биир улахан суолталааҕын быһыытынан уруһуй, мэһийэн, аттаран оҥоруу дьарыктарыгар биир сүрүн улахан болҕомтобутун биэрэбит. Оҕолору харандааһы сөпкө тутан уруһуйдуулларын, кырааскалыылларын, пластилиннтэн, глинаттан, сороҕор чиэстэттэн араас моһуоннаах бүгүүрэлэри оҥотторобут. Аттаран оҥорууга бээлэрэ уруһуйдаан баран сороҕор хортуоҥкаттан кырыйан бэлэмнээбит трафареттары туһанан түһэрэн ылан кырыйарга үөрэтэбит.

 Тулалыыр эйгэни билсэргэ бэйэтин аатын, төрөппүттэрин ааттарын, сааһын, олорор аадырыһын, ханнык куоракка олорорун, омукпут аатын, онтон да атын темалары былаан быһыытынан үөрэтэбит. Сылын аайы төрөппүттэргэ араас темаҕа исследовательскай үлэни презентация оҥотторон оҕолорго үөрэтэн кэпсииргэ үөрэтэбит. Оскуола туһунан өйдөбүлгэ уруок диэн тугун, учуутал кэпсиир өйдөтөр кэмигэр тыаһаабакка болҕомтолоохтук истиэхтээххит, сорудаҕы толоруохтааххыт диэн өйдөбүлү иҥэрэбит.

 Личностнай өттүнэн бэлэмҥэ, бастатан туран, “произвольное поведение” диэн ааттанар бэйэни салайынар хаачыстыба киирэр. Ол аата быраабыланы тутуһуу, ирдэбили толоруу, болҕойон көрүү уонна истии, бэриллибит сорудаҕы чопчу толоруу буолар. Кыра группаттан саҕалаан сатаан таҥнарга үөрэппиппит.

Билигин «Кэскил» эбии үөрэхтээһин тэрилтэтигэр кружокка тахсарга сатаан тимэхтэнэргэ, молнияларын тардынарга, шарфиктарын баанарга, түргэнник таҥнарга, таҥастарын сүтэрбэккэ сааһылаан ыйыырга, общественнай миэстэҕэ бэрээдэктээхтик сылдьарга, культурнай тыллары умнубакка туттарга, сууна-тараана сылдьарга үөрэтэбит.

Социальнай өттүнэн бэлэм буолууга оҕо тус бэйэтигэр эппиэтинэстээхтик сыһыаннаһан, улахан дьону, тэҥнээхтэрин кытта таба сыһыаны олохтоон, сатаан бодоруһар үөруйэҕэ киирэр. Маныаха биһиги атын оҕолору, улахан дьону кытта эйэлээхтик сыһыаннаһарга, оонньуурга, быраабыланы толорору, тугу саҕалаабытын түмүктээн бүтэрэри ирдиибит, өйдөтөбүт.

Эмоциональнай өттүнэн, оҕо ыарахантан толлубат, атын киһи иэйиитин өйдүүр, сатаан бэйэтин иэйээннэрин (эмоцияларын) салайынар буолуохтаах.

Күн аайы саҥа билиигэ-көрүүгэ, сатаабаты сатыырга тардыһарга үөрүйэх буоллуннар диэн оҕолорбутун барыларын кэскилгэ нэдиэлэ аайы араас кружоктарга сырытыннарабыт. (шашка, шахмат, ай-тик, робототехника) дьарыктаналлар. Детсадка бэйэбит эмиэ (ЖИПТО, Лего) кружоктары ыытабыт

 Күн устата оонньуу кэмигэр оҕолору индивидуально дьарыктыыбыт, самоизоляция, карантин кэмигэр дьиэҕэ олорор кэмнэригэр төрөппүттэр оҕолорун дьарыктыылларыгар заданиелары ыытабыт “Айкьюша”, “реши-пиши”, Учи. ру, ютубтан.

ОВЗ-лаах оҕолорбутун биирдиилээн логопед ылан дьарыктанар. Оҕо оскуолаҕа үөрэнэр баҕата (мотивация) буолар. Подготовкалары оскуолаҕа бэлэмниирбитигэр психолог көмөтө улахан. Эмоциональнай өттүнэн, оҕо ыарахантан толлубат, атын киһи иэйиитин өйдүүр, сатаан бэйэтин иэйээннэрин (эмоцияларын) салайынар буолуохтаах.

Оҕолору араас таһымнаах күрэхтэргэ, куонкурустарга, биирдиилээн да, группанан да кытыннарабыт. Билиҥҥт олох ирдэбилинэн видеоҕа устабыт, хаартыскаҕа түһэрэбит. Оҕолор үөрэнэнэн эрэллэр, кыбыстыбакка кэпсииллэр.

Төрөппүттэргэ оҕолорун оскуола олоҕор үөрэнэр кэмин чэпчэтэр туһугар туохха болҕомтолорун ууруохтаахтарый?- диэн консультациялары ыытабыт.

Оҕо бэйэтин салайынарга үөрэнэрин туһугар, бастатан туран, күннээҕи олох кэрчиктэрин, бириэмэни туһанарга үөрэтиэххэ наада. Иккиһинэн, дьиэ иһигэр кыра-кыра сорудахтары биэриэххитин сөп. Ол эппит сорудаххытын төһө сөпкө өйдөөн истибитин булгуччу бэрэбиэркэлээн, ону хатылатар ордук. Ону кыайдаҕына, күннээҕи олоҕун бэйэтэ былааннанарын ситиһэргэ дьулуһуҥ.

Дьиэҕэ үлэ толороругар болҕомтолоро ыһылла илигинэ, ыарахан сорудахтан саҕалыыр ордук. Ол оннугар чэпчэки сорудахтары бүтэһик да оҥоруохтарын сөп.

Оҕоҕут тугу эрэ сатаан толорботоҕуна, кыралаан көмөлөһөргүт наада. Ол гынан баран сорудаҕы барытын оҥорон биэрэн буолбакка, сөп эппиэти бэйэтэ буларыгар сирдээн биэрэр ордук. Дьиэҕэ үлэҕитин толорон баран булгуччу оҕоҕутун хайҕааҥ, хайдах курдук ыарахан сорудаҕы бэйэтэ оҥорбутун бэлиэтээҥ.

Оскуолаттан кэллэҕинэ, үөрэх туһунан сиһилии кэпсэтиҥ, тугу билбитин-көрбүтүн, сатаабытын ыйыталаһыҥ, ол эрээри хас сыананы ыллын диэн эрэ киниттэн ыйытар табыллыбатын өйдөөҥ.

Учууталы кытта уопсай тылы булуҥ, өйдөспөт түгэни, оҕоҕут ыарырҕатар өрүтүн кини истибэтигэр быһаарсыҥ.

Уруок ааҕар бириэмэтин тутуһуҥ. Оҕо үчүгэйдик сынньанарын, салгыҥҥа сылдьарын, оонньуурун хааччыйыҥ, элбэхтик хамсанарын ситиһиҥ.

Кини соҕотох буолбатаҕын, элбэх оҕону кытта бииргэ үөрэнэр уратылааҕын өйдүөхтээх. Учуутал да, оҕо да саҥатын болҕойон истэр наадатын быһаарыҥ. Төһө кыалларынан дьиэҕитигэр онно эрчиллиҥ.

Бэйэтин кыаҕар эрэнэргэ үөрэтэр курдук оҕоҕутун элбэхтик хайҕааҥ. Кыахтаах, үчүгэй өрүттэригэр тирэҕирэн эрэ оҕону ситиһиилээх буоларга үөрэтиэххэ сөп.

Оҕо алҕаһыыртан куттаныа суохтаах. Ол наадатыгар кини сыыһаларыгар улахан болҕомтону уурумаҥ. Ол оннугар сөпкө толорбут сорудаҕын бэлиэтии көрөн, сыыһатын көннөрөргө көмөлөһүҥ.

Оҕо илиитин сайыннарарыгар анаан учуутал биэрбит сорудахтарын барытын кыһаллан толорорун кэтээн көрүҥ.

 Маннык төрөппүттэри кытта ыкса өйдөһөн үлэлээтэхпитинэ оскуолаҕа үчүгэй бэлэмнээх оҕолору атаарыахпыт диэн эрэллээхпит.

Ионова А.И.

 “Кустук” уһуйаан иитээччитэ.